***TEMATIKA KATËRT - IMUNIZIMI AKTIV, RËNDËSIA E VAKSINAVE***

***NË ORGANIZMIN E NJERIUT***

Në këtë tematikë, ofrohet informacion mbi shkaktarët kryesorë të sëmundjeve infektive dhe shenjat dalluese të tyre. Nxënësit duhet të aftësohen në identifikimin e burimeve kryesore të sëmundjeve infektive, si dhe të njohin rregullat higjenike për tu mbrojtur prej tyre. Gjithashtu të kuptuarit e mekanizmit të imunizimit aktiv dhe pasiv, do të mundësojë të kuptuarit e rëndësisë së vaksinimit për mbrojtjen e shëndetit.

***Mësimi 4.1: Sëmundjet infektive***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Sëmundjet infektive | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh se çfarë janë sëmundjet infektive; * Identifikon shkaktarët e sëmundjeve infective; * Njeh rastet e shqetësimeve shëdetësore, kur duhet të paraqitet menjëherë pranë mjekut; * Identifikon .mënyra parandaluese të sëmundjeve infektive. | | **Fjalët kyçe:**  Sëmundje infektive, baktere, viruse, kërpudha, parazitë, parandalim i sëmundjes infektive, | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat natyrore, Gjuhën dhe komunikimin** | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim duke bërë pyetjet:   * Çfarë janë bakteret, viruset, kërpudhat ose parazitët? * Ku zhvillohen dhe çfarë mund të shkaktojnë ato? * A janë gjithmonë të dëmshëm mikroorganizmat në trupin tonë?   **Faza e dytë**: Mësuesi fillon të shpjegojë me shembuj rreth:   * Çfarë janë sëmundjet infective; * Shkaktarëve të sëmundjeve infective; * Rasteve (apo shqetësimeve shëdetësore), kur dikush duhet të paraqitet menjëherë pranë mjekut; * Mënyrave parandaluese të sëmundjeve infektive.   **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera, si dhe shembujve e rasteve kur vetë nxënësit kanë qenë të prekur prej sëmundjeve infektive (cilat kanë qenë shenjat e saj dhe si është vepruar për tu mjekuar).  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | |
| **Detyrat dhe puna e pavarur:** Nx**ë**n**ë**sit duhet t**ë** organizohen n**ë** grupe pune:  **grupi i parë** të kërkojë informacion mbi bakteret dhe sëmundjet që shkaktojnë  **grupi i dytë** të kërkojë informacion mbi vituset dhe sëmundjet që shkaktojnë  **grupi i tretë** të kërkojë informacion mbi kërpudhat dhe sëmundjet që shkaktojnë  **grupi i katërt** të kërkojë informacion mbi parazitët dhe sëmundjet që shkaktojnë  Informacionin e mbledhur ta vendosin ne nje poster dhe në orën pasardhëse, ta prezantojnë (një përfaqësues i grupi) përpara klasës. | | | |