1. **VLERËSIMI**

Vlerësimi i nxënësit përshkon gjithë procesin mësimor, shërben për përmirësimin e këtij procesi dhe mbështetet tërësisht në përmbajtjen e programit lëndor. Kjo do të thotë që mësuesi nuk ka të drejtë të vlerësojë nxënësit për ato kompetenca që nuk përshkruhen në program.

Fusha mësimore “Edukim fizik, sporte dhe shëndet” në arsimin bazë ndihmon nxënësit të zhvillojnë njohuritë, shkathtësitë, qëndrimet dhe kompetencat e nevojshme, të cilat sigurojnë mirëqenien eshëndetit të tyre mendor, emocional, fizik dhe social, për të përballuar me sukses sfidat e jetës së tashme dhe të ardhme.

***Nivelet e arritjes*** shprehin rezultatet e ndryshme që arrijnë nxënës të ndryshëm gjatë të nxënit të tyre për të arritur rezultatet e të nxënit të kompetencave. Çdo nivel, në thelb, ofron kritere të njësuara për vlerësimin e njohurive, shkathtësive dhe qëndrimeve të nxënësve sipas fushave përkatëse. Këto nivele hartohen për të mundësuar mësuesit të përcaktojnë arritjen e kompetencës nga nxënësi në fund të çdo viti sipas shkallëve përkatëse.

Vlerësimi rigoroz bazuar në nivele të përcaktuara, krijon besim në gjykimet e mësuesve, jep siguri te prindërit dhe të tjerët që të gjithë nxënësit i kanë arritjet e tyre në përputhje me standardet e pranuara kombëtare dhe janë duke ecur në përputhje me pritshmëritë.

çdo viti sipas shkallëve përkatëse.

Vlerësimi rigoroz bazuar në nivele të përcaktuara, krijon besim në gjykimet e mësuesve, jep siguri te prindërit dhe të tjerët që të gjithë nxënësit i kanë arritjet e tyre në përputhje me standardet e pranuara kombëtare dhe janë duke ecur në përputhje me pritshmëritë.

**Kërkesa për zbatimin e niveleve të arritjes**

Nivelet e arritjes bazohen në rezultatet e të nxënit të kompetencave të përcaktuara sipas shkallëve për fushat përkatëse në dokumentin e kurrikulës bërthamë. Ato do të përdoren nga mësuesit, hartuesit e teksteve shkollore e materialeve të tjera ndihmëse për procesin mësimor, specialistët e vlerësimit dhe inspektorët e arsimit.

Në veçanti, nivelet e arritjes do ta ndihmojnë mësuesin për të planifikuar mësimdhënien individuale, punën e diferencuar sipas niveleve të nxënësit, për të ndikuar pozitivisht në progresin e tijdhe për të raportuar të nxënit e nxënësit. Për të përcaktuar nivelin e arritjes së nxënësit duhen bërë një sërë vëzhgimesh dhe duhen përdorur një sërë instrumentesh vlerësimi të cilat do të shërbejnë më pas për progresin e tij.

Hartimi i instrumenteve të vlerësimit të arritjeve të të nxënit duhet kryer duke u mbështetur në nivelet e arritjeve që janë përshkruar në këtë dokument.

**Përshkrim i përgjithshëm i 5 niveleve të arritjes**

Në parim janë përcaktuar **pesë nivele arritje** (1,2,3,4,5) të njohurive, aftësive dhe qëndrimeve që demonstron nxënësi: niveli 1 (***pamjaftueshëm***), niveli 2 (***mjaftueshëm***), niveli 3 (***mirë***), niveli 4 (***shumë mirë***) dhe niveli 5 (***shkëlqyeshëm***). Këto nivele korrespondojnë përkatësisht me notat: 4; 5-6; 7; 8-9; 10 të sistemit të vlerësimit me notë. Përveç përshkrimit të profilit të përgjithshëm (diagrama 1), secili nivel është specifikuar edhe për secilën kompetencë sipas fushave[[1]](#footnote-1) në përshtatje me rezultatet e të nxënit përkatëse, në përfundim të shkallës 1 dhe 2.

Diagrama 1

**Vlerësimi tremujor**

Vlerësimi periodik tremujor përfshin:

* *Vlerësimin e vazhdueshëm* që del nga evidencat e vlerësimit të vazhduar të mbajtura për periudhën tremujore.
* *Vlerësimin me test ose detyrë përmbledhëse* në përfundim të periudhës tremujore.
* *Vlerësimin e dosjes (portofolit) së nxënësit* për periudhën tremujore.

Këto vlerësime shënohen në regjistër në kolonat përkatëse në përfundim të çdo tremujori.

**Vlerësimi përfundimtar**

Vlerësimi përfundimtar kryhet në përfundim të vitit shkollor. Nota vjetore përfundimtare përfshin:

* *Notën vjetore të vlerësimit të vazhdueshëm* të tri periudhave tremujore.
* *Notën vjetore të vlerësimit me test ose detyrë përmbledhëse* të tri periudhave tremujore.
* *Notën vjetore të vlerësimit të dosjes së nxënësit* të tri periudhave tremujore.

Secili lloj i vlerësimit në notën vjetore përfundimtare ka peshën e vet në përqindje.

**Tabela:** Peshat në përqindje të llojeve të vlerësimit

|  |  |
| --- | --- |
| **Lloji i vlerësimit** | **Pesha në përqindje** |
| Vlerësimi i vazhdueshëm | 40% |
| Vlerësimi me test ose detyrë përmbledhëse | 40% |
| Vlerësimi i dosjes (portofolit) së nxënësit | 20% |

Hapat për njehsimin e notës vjetore përfundimtare janë:

* Përcaktohet nota vjetore e vlerësimit të vazhdueshëm (NVV)
* Përcaktohet nota vjetore e testit ose detyrës përmbledhëse (NVT)
* Përcaktohet nota vjetore e portofolit të nxënësit (NVP)
* Shumëzohet secila prej notave me përqindjen përkatëse
* Mblidhen këto prodhime dhe shuma rrumbullakoset me numër të plotë (p.sh., nota 6.4 rrumbullakoset 6; nota 6.5 rrumbullakoset 7)

**(NVV x 0.4) + (NVT x 0.4) + (NVP x 0.2) = Nota vjetore përfundimtare**

**Shembull:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tremujori I** | | | **Tremujori II** | | | **Tremujori III** | | | **Nota vjetore** | | | **Nota vjetore përfundimtare** |
| NVV | NVT | NVP | NVV | NVT | NVP | NVV | NVT | NVP | NVV | NVT | NVP | **9** |
| 8 | 9 | 10 | 9 | 10 | 10 | 8 | 10 | 10 | 8 | 10 | 10 |

(8 x 0.4) + (10 x 0.4) + (10 x 0.2) = 9.2

**Nota vjetore përfundimtare 9**

Vlerësimi i nxënësit në edukim fizik, sporte e shëndet do të evidentohet në plotësimin e dosjes individuale për secilin prej tyre. Kjo dosje do të përmbajë evidencat e mëposhtëme, të cilat duhet të plotësohen korrektësisht prej mësuesit të Edukimit fizik, sporte dhe shëndet.

1. **SHTOJCË - TRAJTIMI I LOJRAVE TË PËRFSHIRA NË PROGRAM**

**TEMATIKA: Edukim nëpërmjet veprimtarive fizike**

**Nëntematika:** Lojëra lëvizore dhe tradicionale

***Loja lëvizore “Top-tenisi”(varianti me dorë)***

*Strukturat lëvizore në përmbajtje të lojës*: vrapime të shkurtër e të shpejtë, përplasje të topit në tokë kombinuar me pasime.

*Baza materiale*: Topa volejbolli, basketobolli, hendbolli, etj.

*Vendi i zhvillimit*: palestra e shkollës ose terreni i hapur sportiv

*Karakteristikat dhe organizimi i lojës:*

Loja realizohet nga dy skuadra, A dhe B me nga 4-5 lojratë për çdo skuadër. Lojtarët janë të venodsur në një fushë lojë me dimensione rreth 8x8, e cila është e ndarë nga një vijë mesore në dy gjysmëfusha të barabarta me njëra-tjetrën. Për këtë lojë mund të përdoret fusha e volejbollit ose të improvizohet një litar i vendosur në dy shtylla të larta rreth 1m. loja zhvillohet në dy pjesë me kohë të papërcaktuar. Mësuesi drejton lojën dhe të drejtën e fillimit të lojës e ka skuadra që fiton shortin.

Veprimi 1: Jepni sinjalin për fillimin e lojës dhe ndiqni ecurinë e tij në vazhdimësi.

Veprimi 2: Lojtarët e skuadrës së nis lojën fillojnë të pasojën topin tek njëri-tjetri nëpërmjet përplasjeve në tokë, të cilat duhet të jenë tre (njësoj si në lojën e volëjbollit) dhe e katërta të kalohet në fushën kundërshtare.

Në këtë formë vazhdon edhe suadra kundërshtare deri sa të shënohet pika, e cila vjen nga prekja më shumë se një herë tokën pa u prekur më parë nga një lojtar, kur topi del jashtë vijave kufizuese të fushës ose kur bëhen më shumë se tre pasime (si në rastin e volejbollit).

*Qëllimi dhe objektivat e lojës:*

Rritja e shpejtësisë reaguese dhe vepruese

Edukimi i aftësive koordinative.

Rritja e fuqisë muskulore

Rritja e gjendjes emocionale të nxënësve

***Loja lëvizore “Semafori” (Policia Rrugore).***

*Strukturat lëvizore në përmbajtje të lojës*: vrapimi

*Vendi i zhvillimit*: Palestra e shkollës ose terreni sportiv

*Karakteristikat dhe organizimi i lojës*

Loja organizohet dhe drejtohet nga mësuesi i edukimit fizik. Për realizimin e lojës, vizatohet një katror me dimensione rreth 8x8 metra dhe brenda tij një katror tjetar me dimensione 1x1 metër. Brenda katrorit të vogël qendron një nxënës me fanellë me ngjyrë të fortë e të dukshme (të dallueshme nga të tjerët). Loja zhvillohet nga katër skuadra, të cilat vendosen në rresht në krinjët e katrorit të madh me veshtrimin nga nxënësi në katrorin e vogël. Njëkohësisht skuadrat (dyshe dyshe) qëndrojnë edhe përmballë njëra-tjetrës në varësi të brinjëve të katrorit. Çdo suadër ka numër të barabartë lojtarësh të emertuar me numra nga 1-8 (ose më pak). Mësuesi drejton lojën.

Veprimi 1: jepni sinjalin për fillimin e lojës lëvizore dhe ndiqni ecurinë e saj në vazhdimësi. Sinjalin përcaktoni sipas dëshirës.

Veprimi 2: nxënësi që ndodhet në qendër me krahët hapur anash, me drejtin nga diagonalja e katrorit (për të mos u drejtuar nga asnjëra nga skuadrat), me sinjalin e mësuesit fillon të rrotullohet majtas ose djathtas (si akrepa ore), duke luajtur rolin e semaforit, i cili përcakton të drejtën e drejtimit të lëvizjes së skuadrave. Me marrjen e “të drejtës së lëvizjes” lojtartë e skuadrave përballë njëra-tjetrës, vrapojnë me shpejtësi për të ndërruar vendet. Ky veprim duhet bërë shpejtë dhe pa u penguar me njëri-tjetrin, pasi lojtari që është në katrorin e vogël, mund të ndryshojë pozicion për t’i dhënë “të drejtën e lëvizjes” dy skuadrave të tjera.

Veprimi 3: në rast se skuadrat të cilave u është dhënë “e drejta e lëvizjes” “gjejnë” në fushë lojtarë nga dy skuadrat e tjera të mëparëshme, kanë të drejtën t’i prekin dhe t’i eleminojnë nga loja. Pakësimi i lojtarëve sjell edhe eleminimin e skuadrave.

Veprimi 4: loja përsëritet disa herë deri sa situes të shpallet ajo skuadër që ka më shumë lojtarë në përbërjen e saj.

*Qëllimi dhe objektivat e lojës:*

* Rritja e shpejtësisë reaguese dhe vepruese
* Perfeksionimi i teknikave të vrapimit dhe përmirësimi i treguesve të shpejtësisë
* Edukimi i aftësive koordinatave
* Rritja e aftësisë së punës në grup (kolektiviteti)

***Loja popullore (tradicionale)“ Topa djegësi (luftash) ”***

*Karakteristikat dhe organizimi i lojës*

Kjo lojë zhvillohet në një vend të sheshtë, në oborr, fushë, sallë apo palestër. Në të mund të përfshihen deri në 20 nxënës. Fusha ndahet në dy pjesë të barabarta me anë të vijës së mesit. Në të dy pjesët fundore të fushës, shënohet zona e “robërve”. Lojtarët ndahen në dy skuadra me numër të barabartë lojtarësh. Çdo skuadrër vendoset në fushën e vet dhe loja fillon me hedhjen e topit në mes, prej mësuesit. Topin e merr suadra në fushën e të cilës bie topi. Lojtarët e çdo skuadre përpiqen të qëllojnë me top lojtarët e skuadrës kundërshtare. Kush qëllohet me top bëhet “rob” i skuadrës kundërshtare. Lojën e fiton ajo skuadër që “zë” më shumë “robër”.

Rregullat e lojës: Lojtarët mund të kalojnë në fushat kundërshtare. Goditja me top mund të bëhet në çdo pjesë të trupit. Nuk lehohet të vrapohet me top në dorë si dhe mbajtja për kohe të gjatë në dorë. Lojtartët duhet të lëvizin duke e dribluar (përplasur) topin në tokë) “Robërit mund të lirohen”, kur pret topin që pasohet nga anëtarët e skuadrës së tij brenda zonës së robërve, pa e takuar topin në tokë (jo pasim me përplasje në tokë)

*Qëllimi dhe objektivat e lojës:*

* Rritja e shpejtësisë reaguese dhe vepruese
* Perfeksionimi i teknikave të vrapimit dhe përmirësimi i treguesve të shpejtësisë
* Edukimi i aftësive koordinatave
* Rritja e aftësisë së punës në grup (kolektiviteti)

***Loja popullore (tradicionale)“ Zagari e lepuri”***

*Karakteristikat dhe organizimi i lojës*

Kjo lojë zhvillohet në një vend të sheshtë, në oborr, fushë, sallë apo palestër. Në të mund të përfshihen deri në 20 – 30 nxënës, të cilët ndahen në dy skuadra, A dhe B, që formojnë dy rrathë duke u kapur për dore me njëri tjetrin. Përpara se të fillojë loja caktohen dy lojtarë me short ode me dëshirë, që të luajnë përkohësisht njëri rolin e lepurit dhe tjetri të zagarit. Me formimin e dy rrathëve, në njërin hyn “lepuri” dhe në tjetrin hyn “zagari”. Loja drejtohet nga mësuesi, i cili jep sinjalin e fillimit të lojës. Me dhënien e sinjalit të dy rrathët fillojnë të rrotullohen deri në dhënien e një sinjali të dytë prej mësuesit, me të cilin rrathët shëpërndahen për tu formuar me shpejtësi në një vend tjetër. Në të njëjtën kohë edhe “lepuri” dhe “zagari” duhet të vrapojnë për tu futur në rrathët e tyre të riformuar në një vend tjetër. Nëse rrathët formohen përpara se ata të hyjnë brenda, “lepuri” ose “zagari” janë të “djegur”. Loja përsëritet disa herë duke ndryshuar lojtarët që bëjnë rolin e “lepurit” dhe “zagarit”

*Qëllimi dhe objektivat e lojës:*

* Rritja e shpejtësisë reaguese dhe vepruese
* Perfeksionimi i teknikave të vrapimit dhe përmirësimi i treguesve të shpejtësisë
* Edukimi i aftësive koordinatave
* Rritja e aftësisë së punës në grup (kolektiviteti)

1. **SHTOJCË - Kompleksi ushtrimor për zhvillimin e fleksibilitetit dinamik dhe focës muskulore**
2. Vrapim për nxemjen e organizmit.
3. Ushtrime të lëvizshmërisë së përgjithshme artikulare.
4. Ushtrime të fleksibilitetit dinamik
   1. Vrapim me rrotulim të krahëve përpara
   2. Vrapim me rrotullim të krahëve mbrapa
   3. Vrapim me rrotullim të një pas njëshëm të krahëve përpara
   4. Vrapim me rrotullim të një pas njëshëm të krahëve mbrapa
   5. Vrapim me hapa të kryqëzuar
   6. Kërcime me zhvendosje përpara (ecje), shoqëruar me ngritjen e gjurit anash
   7. Kërcime me zhvendosje përpara (ecje), shoqëruar me ngritjen e gjurit përpara (në gjoks)
   8. Vrapim me hapa të vegjël (mbjellës)
   9. Vrapim me gjunjët te gjoksi
   10. Vrapim me thembrat mbrapa
   11. Kërcime me zhvendosje përpara (ecje) me hedhje të këmbës para
   12. Kërcime me zhvendosje përpara (ecje) me hedhje rrotulluese të këmbës, para-anash
   13. Kërcime me zhvendosje përpara (ecje) me hedhje rrotulluese të këmbës, ansh- para
   14. Vrapim me hedhje rrotulluese të këmbës para-anash
   15. Vrapim me hedhje rrotulluese të këmbës anash-para
   16. Kërcime në lartësi me zhvendosje përpara me hedhje të këmbës para të mbledhur
   17. Kërcim anësor me hedhje (rrotullim) të këmbës anash-para
   18. Imitimi i kalimit të pengesave me ngritjen e këmbës nga anash
   19. Vrapim me hapa të vegjël të kryqëzuar me rrotullim të baçinit
   20. Kërcime me zhvendosje përpara (ecje) me hedhje rrotulluese të këmbës anash-para (në brendësi)
   21. Kërcime anësore majtas djathtas
5. Ushtrime të strechingut për gjymtyrët e poshtëme.
6. Përshpejtime 2 x 10-20m
7. Ushtrime për zhvillimin e “rapidita”-s
   1. Vrapim në vend me hapa të vegjël “mbjellës”
   2. Vrapim në vend me spostim majtas-djathtas
   3. Vrapim në vend me thembra mbrapa
8. Ushtrime për zhvillimin e forcës shpërthyese
   1. Kërcime së gjati nga vendi
9. Ushtrime për zhvillimin e forcë-rezistencës
   1. Vrapim shumëhapësh
10. Ushtrime për zhvillimin e shkathtësisë
11. Slalom midis piketave
    1. Slalom midis piketave
    2. Slalom shoqëruar me rrotullim tek piketa
12. Ushtrime për zhvilimin e forcës muskulore
13. Për gjymtyrët e sipërm (krahët),

* tërheqje me krahë në hekur gjimnastikor
* pompa

1. Për gjymtyrët e poshtëm:

* ushtrime me kaviljere të peshave të ndryshme:
* nga pozicioni static
* në lëvizje

1. Për muskujt abdominal (të barkut)

1. Në varësi të specifikave të fushës dhe lëndëve përkatëse, nivelet e arritjes mund të hartohen për fushë ose për lëndë [↑](#footnote-ref-1)