***Mësimi 1.4: Vlerat që më identifikojnë***

Në orën mësimore kjo temë mund të trajtohet si më poshtë:

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:3** | **Klasa:7** | |
| **Tema mësimore: Vlerat që më identifikojnë** | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e fushës/lëndës:**  **Nxënësi/sja:**   * Kupton konceptin e vlerave personale; * Argumenton mbi vlerat personale q**ë** e identifikojn**ë**; * Komunikon lirshëm dhe ndan mendimet me mësuesen, shokët e shoqet dhe prindërit. | | | | | **Fjalët kyçe:**  Vlera personale, njohje e vlerave personale |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat natyrore, Gjuhën dhe komunikimin** | | | |
| **Metodologjia dhe veprimtaritë e nxënësve** | | | | | |
| **Faza e parë**: Mësuesi fton nxënësit të diskutojnë mbi:   * Cilësitë individuale që i bëjnë të ndryshëm (identifikojnë) nga të tjerët; * Konceptin e vlerave personale.   **Faza e dytë**: Mësuesi fillon të shpjegojë me shembuj rreth:   * Konceptit të vlerave personale. Çfarë janë ato? Si formohen ato tek çdo individ? * Rëndësinë e njohjes së vlerave personale, për të marrë vendime që përkojnë me interesat personale në jetë.   **Faza e tretë: Mësuesi fton nxënësit n**ë **nj**ë **nj**ë **diskutim rreth pyetjes:**   * Si do t’i identifikoje ti vlerat e tua dhe të përzgjidhje midis tyre ato që janë më të rëndësishme për ty? * Më pas drejton nxënësit në plotësimin e tabelës mbi vlerat personale (ushtrim), për t’i ndihmuar të identifikojnë vlera të cilat i konsiderojnë të rëndësishme.   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | | |
| **Detyrat dhe puna e pavarur:**  Nxënësit të zbulojnë më shumë nga prindërit, interneti apo literatura të ndryshme mbi vlerat personale, për tu përgatitur për veprimtarinë e orës së ardhshmë mësimore. | | | | | |