***Mësimi 1.3: Identiteti gjinor***

Në orën mësimore kjo temë mund të trajtohet si më poshtë:

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla: 3** | **Klasa: 7** |
| **Tema mësimore: Identiteti gjinor** | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton konceptin e identitetit gjinor; * Argumenton mbi faktorët e brendshëm dhe të jashtuem që të ndërtojnë identitetin gjinor; * Komunikon lirshëm dhe ndan mendimet me mësuesen, shokët e shoqet dhe prindërit. | | | | | **Fjalët kyçe:**  Identitet gjinor  Faktorë të brendshëm e të jashtëm. |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare: Shkencat natyrore, Gjuhën dhe komunikimin** | | |
| **Metodologjia dhe veprimtaritë e nxënësve** | | | | | |
| **Faza e parë**: Mësuesi fton nxënësit të diskutojnë mbi:   * Konceptin e gjinisë dhe klasifikimit sipas gjinisë * Konceptin e identitetit gjinor dhe në format e ndryshme të përceptimit të gjinisë.   **Faza e dytë**: Mësuesi fillon të shpjegojë me shembuj rreth identitetit gjinor:   * Çfarë është identiteti gjinor * Si formohet ai * Cilët janë faktorët e brendshëm që ndihmojnë në formimin e identitetit gjinor * Cilët janë faktorët e jashtëm që ndihmojnë në formimin e identitetit gjinor * Organizohet punë në grupe, me qëllim identifikimin prej nxënësve të tipareve dhe sjelleve që formojnë identitetin gjinor.   **Faza e tretë: Mësuesi fton nxënësit të diskutojnë mbi:**   * Rëndësinë e formimit dhe të kuptimit të identitetit gjinor nga çdo individ, në shërbim të mirëqënies sociale dhe emocionale. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | | | |
| **Detyrat dhe puna e pavarur: Në fletoren e detyrave nxënësit duhet t’i përgjigjen pyetjes:**  Cilat janë avantazhet apo kufizimet në qënien tënde si vajzë apo si djalë? | | | | | |