***Mësimi 2.5: Ndihma e parë në rastet e shëmbjes - Kontuzionit lokal***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Ndihma e parë në rastet e shëmbjes - Kontuzionit lokal | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh konceptin e “Ndihmës së parë mjeksore”; * Identifikon rregullat kryesore të dhënies së Ndihmës së parë mjeksore; * Njeh dhe zbaton teknikat fillestare të dhënies së ndihmës së parë në rastet e “shëmbjes” (kontuzionit lokal). | | **Fjalët kyçe:**  Ndihma e parë, shembje (kontuzion lokal), teknika të trajtimit, nxirje (hematomë), enjtje. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat natyrore, Gjuhën dhe komunikimin** | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit të diskutojnë mbi:   * A ju ka ndodhur ndonjëherë të ofroni ndihmë për dikë të lënduar? * Në cilat veprime ka konsistuar ajo? A keni ndjekur ndonjë rregull në dhënien e saj?   **Faza e dytë**: Mësuesi fillon të shpjegojë me shembuj rreth:   * Kuptimit të “Ndihmës së parë mjekësore”. Çfarë është ajo. * Rregullat që duhen zbatuar për dhënien e ndihmës së parë mjekësore. * Strukturat (institucionet) të cilave mund tu drejtohesh për të marrë ndihmën e parë mjekësore. * Teknika të thjeshta të dhënies së ndihmës së parë dikujt apo vetes (në rast se nuk keni askënd afër për t’ju asistuar), në rastet e shëmbjes (kontuzionit lokal).   **Faza e tretë:** Mësuesi fton nxënësit në një një diskutim rreth pyetjeve:   * Si ke vepruar me veten tënde në rastet kur je dëmtuar apo lënduar? * Të ka ndodhur të ndihmosh dikë që është lënduar apo dëmtuar? Nëse PO, si ke vepruar në atë rast? * Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | |
| **Detyrat dhe puna e pavarur:**  Nxënënsit duhet të zbulojnë më tepër nga prindërit, libra të ndryshëm apo interneti, mbi mënyrat kryesore të dhënies së ndihmës së parë. | | | |