***Mësimi 3.5: Sportet Olimpike***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla:3** | **Klasa:7** |
| **Tema mësimore**: Sportet Olimpike | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh cilat janë sportet olimpike; * Njeh kushtet që duhet të plotësojnë sportet për tu përfshirë në programin e Lojrave Olimpike; * Identifikon ndryshimet midis sporteve olimpike verore dhe dimërore. | | **Fjalët kyçe:**  Sporte Olimpike, nëndisiplina sportive, Sporte Olimpik Veror, Sporte Olimpik Dimëror. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim interaktiv duke bërë pyetjet:   * Çfarë dini rreth Lojrave Olimpike, cila është prejardhja e tyre, si rilindën ato dhe cila është motoja e tyre? * Cilat janë disa prej sporteve olimpike?   **Faza e dytë**: Mësuesi fillon të shpjegojë me shembuj rreth:   * Çfarë janë sportet olimpike * Kushteve q**ë** duhet t**ë** plot**ë**sojn**ë** sportet p**ë**r tu p**ë**rfshir**ë** n**ë** programin e Lojrave Olimpike, për tu quajtur sporte olimpike. * Arsyet përse ka sporte olimpike verore dhe sporte olimpik dimëror.   **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjet:   * Përse është e rëndësishme që një sport të jetë shumë popullor e i përhapur në botë, që të mund të përfshihet në Lojrat Olimpike? * Cilat janë disa prej Sporteve Olimpike që zhvillohen në vendin tonë (apo sportistë shqiptarë që kanë marrë pjesë në Lojrat Olimpike)? * Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | |
| **Detyrat dhe puna e pavarur:**  Nxënësit duhet të zbulojnë më tepër nga interneti mbi lloje të ndryshme të sporteve olimpike më pas të dikutojnë rreth saj me mësuesen/in, shoqet dhe shokët e klasë. | | | |