***Mësimi 2.4: Lëndimet që vijnë si pasojë e përplasjes me një objekt të fortë- Shembjet (kontuzioni lokal)***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Lëndimet që vijnë si pasojë e përplasjes me një objekt të forte - Shembjet (kontuzioni lokal) | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon “shembjen” (kontuzionin lokal), si një nga format e lëndimeve që mund të ndodhë gjatë të ushtruarit me veprimtari fizike; * Identifikon shenjat e jashtëme të “shembjes” (kontuzionin lokal) dhe shkaktarët e saj. | | **Fjalët kyçe:**  Shembje (kontuzion lokal), muskul i dëmtuar, nxirje (hematomë), enjtje. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit të diskutojnë mbi:   * Raste të lëndimeve pas përplasjes me një ubjekt të fortë gjatë kryerjes së veprimtarisë fizike: * Cilat kanë qenë shenjat dhe lëndimet që kanë ardhur si pasojë? * Si është vepruar për minimizimin e pasojave?   **Faza e dytë**: Mësuesi fillon të shpjegojë me shembuj rreth:   * Shembjes, termi për të cilin në gjuhën mjekësore është Kontuzion local; * Shenjave të jashtëme të tij; * Rasteve më të shpeshta në të cilat ky lëndim mund të ndodhë; * Pasojat afat-shkurtëra dhe afatgjata të tij.   **Faza e tretë:** Mësuesi fton nxënësit në një një diskutim rreth njohurive të marra gjatë orës së mësimit.  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | |
| **Detyrat dhe puna e pavarur:**  Nxnënsit duhet të zbulojnë më tepër nga prindërit, libra të ndryshëm apo interneti, mbi shembjen (kontuzionin lokal). | | | |