***Mësimi 4.4: Rëndësia e vaksinimit PëR shëndetin e njeriut***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Rëndësia e vaksinimit për shëndetin e njeriut. | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton rëndësinë e vaksinave dhe mbrojtjen që ato i sigurojnë organizmit nga shumë sëmundje të rrezikshme; * Njeh kontributin e vaksinave në zhdukjen e shumë sëmundjeve të rrezikshme në të gjithë botën; * Argumenton mbi nevojshëmrinë e vaksinimit për mbrojtjen e shëndetit. | | **Fjalët kyçe:**  Vaksina, vaksinim, rëndësi e vaksinimit. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim interaktiv duke bërë pyetjet:   * Cilat janë format kryesore të kujdesit prindëror për mirëqenien e fëmijëve të tyre? * Cilat janë format kryesore të kujdesit prindëror për shëndetin e fëmijëve të tyre? * A mund të konsiderohet edhe shëndeti pjesë e mirëqenies së një individi?   **Faza e dytë**: Mësuesi fillon të shpjegojë me shembuj rreth:  Rëndësisë së vaksinave dhe mbrojtjen që ato i sigurojnë organizmit nga shumë sëmundje të rrezikshme.  Arsyet përse të gjithë fëmijët duhet të vaksionohen dhe të mos shmangin asnjë vaksinë që në fëmijëri.  Kontributit të vaksinave në zhdukjen e shumë sëmundjeve të rrezikshme në të gjithë botën.  **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera, duke bërë pyetjet:  A ka arsye të tjera përveç atyre që u diskutuan në mësim, se përse është i rëndësishëm vaksinimi?  A ka arsye për të evituar bërjen e vaksinave?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | |
| **Detyrat dhe puna e pavarur:**  Nxënësit duhet të zbulojnë më tepër nga prindërit, libra të ndryshëm apo interneti mbi sëmundjet që janë zhdukur prej vaksinimit të vazhdueshëm të popullatës në botë. Duke marrë më parë leje nga prindërit për të sjellin në klasë librin personal të vaksinave dhe të diskutojnë mbi informacionin e mbledhur me mësuesen/in, shokët dhe shoqet e klasës. | | | |