***Mësimi 4.3: Çfarë është imunizimi?***

Në orën mësimore kjo veprimtari mund të trajtohet si më poshtë:

|  |  |  |  |  |
| --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:3** | **Klasa:7** |
| **Tema mësimore**: Çfarë shtë imunizimi? | | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton se çfarë funksioni ka sistemi imunitar; * Njeh procesin e imunizimit dhe mënyrat e formimit të tij: aktive dhe passive; * Kupton që vaksinat i shërbejnë forcimit t**ë** sistemit imunitar. | | | **Fjalët kyçe:**  Sistem imunitar, imunizim, imunizim pasiv, imunizim aktiv | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat natyrore, Gjuhën dhe komunikimin** | | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi fton nxënësit në një diskutim duke bërë pyetjet:   * Përse ne nuk sëmuremi gjatë gjithë kohës edhe pse jemi të rrethuar nga mikroorganizma të ndryshëm, shkaktarë të shumë sëmundjeve?   **Faza e dytë**: Mësuesi fillon të shpjegojë me shembuj rreth:   * Sistemit imunitar dhe funksionit të tij; * Formave aktive dhe pasive të zhvillimit të tij; * Funksionit të vaksinave në forcimin e sistemit imunitar; * Përse vaksinimi është shumë i rëndësishëm për shëndetin.   **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera, duke bërë pyetjet:   * Cilat janë disa nga vaksinat që keni bërë në fëmijëri? * Prej cilat sëmundjeve të mbrojnë ato?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | | |
| **Detyrat dhe puna e pavarur:**  Nxënësit duhet të zbulojnë më tepër nga prindërit, libra të ndryshëm apo interneti mbi format e imunizimit të trupit. Duke marrë më parë leje nga prindërit për të sjellin në klasë librin personal të vaksinave dhe të diskutojnë mbi informacionin e mbledhur me mësuesen/in, shokët dhe shoqet e klasës. | | | | |