***Mësimi 2.6: Veprimtari “Dhënia e ndihmës së parë”***

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një ore mësimi të hapur në të cilën të ftohet një mjek/mjeke, për të folur rreth ndihmës së parë mjekësore.Kjo veprimtariduhet të ndihmojë nxënësit të reflektojnë mbi njohuritë e marra dhe të zbulojnë më tepër rreth dhënies së ndihmës së parë, si dhe të zhvillojnë aftësitë për dhënien e kësaj ndihme (teknika të thjeshta fillestare).

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore:** Veprimtari “Dhënia e ndihmës së parë” | | **Situata e të nxënit:** Organizimi i një ore mësimi të hapur me demonstrime të dhënies së ndihmës së parë | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon institucione ku mund të drejtohet për të marrë ndihmën e parë mjekësore; * Aplikon rregulla të dhënies së ndihmës së parë mjekësore; * Aplikon teknika të thjeshta të dhënies së ndihmës së parë. | | **Fjalët kyçe:**  Ndihma e parë mjekësore, tenka të dhënies së ndihmës së parë. | |
| **Burimet:**  Teksti i nxënësit, programi, udhëzuesi i mësuesit. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| I bëhet ftesë mjekut të shkollës (ose një mjeku/mjeke nga poliklinika më e afërt me shkollën), që të flasë rreth teknikave (veprimeve) kryesore të dhënien së ndihmës së parë mjeksore.  **Veprimi 1**  Drejtohen nxnënësit që në orët e mëparëshme mësimore të zbulojnë më tepër nga prindërit, librat dhe interneti mbi teknikat (veprimet) kryesore të dhënies së ndihmës së parë.  **Veprimi 2**  Drejtohen nxnënsit të konsultohet me prindërit e rreth asaj që dëshiron të mësojnë nga mjeku/mjekja.  **Veprimi 3**  Drejtohen nxnënësit në hartimin e një liste me pyetje për mjekun/mjeken, rreth teknikave (veprimeve) kryesore të dhënies së ndihmës së parë mjeksore, rregullave të dhënies së ndihmës së parë, rastet që mund të trajtohen nga nxënës të moshës tënde dhe rastet kur duhet të kërkosh ndihmën e Shërbimit të Urgjencës Mjekesore, etj..  **Veprimi 4**  Lista me pyetje i jepet mjekut/mjekes një ditë përpara, që të përgatisë përgjigje të sakta për pyetjet e nxënësve.  **Veprimi 5**  Gjatë takimit me mjekun/mjeken në klasën tënde mund të bashkëbisedohet rreth pyetjeve në listë, por mund të bëhen edhe pyetje të tjera, që të lindin gjatë bisedës.  **Veprimi 6**  Me ndihmën e mjekut drejtohen nxnënsit të praktikojnë tek vetja apo tek një shok ose shoqe e klasës, teknika të thjeshta të dhënies së ndihmës së parë.  **Veprimi 7**  U sugjerohet nxënësve që atë që mësuan në klasë tua tregojnë në shtëpi edhe familjarëve të tyre. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en në kryerjen e detyrave të ngarkuara. Do të vlerësohen për dukuritë pozitive të shfaqura gjatë veprimtarisë (dëshira për punë, puna në grup, bashkëpunimi me shokët, etj.). | | | |