***Mësimi 1.5: Veprimtari – Debat “Ne mund të marrim vendimet e duhura për veten tonë, pa qenë nevoja të kuptojmë më parë vlerat tona****”*

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një debati midis nxnësve rreth pohimit **“Ne mund të marrim vendimet e duhura për veten tonë, pa qenë nevoja të kuptojmë më parë vlerat tona*”.*** Kjo veprimtariduhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e debatit të shëndetshëm.

Në orën mësimore kjo veprimtari mund të trajtohet si më poshtë:

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla: 3** | **Klasa: 7** |
| **Tema mësimore:**  Veprimtari – DEBAT *“Ne mund të marrim vendimet e duhura për veten tonë, pa qenë nevoja të kuptojmë më parë vlerat tona”* | **Situata e të nxënit:** Debat rreth pohimit *“Ne mund të marrim vendimet e duhura për veten tonë, pa qenë nevoja të kuptojmë më parë vlerat tona”* | | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Tregon njohuri, menaxhon me emocionet e tij/saj dhe i përshtat ato në situata të ndryshme, p.sh. punë në grup; * Argumenton vlerat personale dhe rëndësinë e identifikimit (njohjes) së tre, për të marrë vendime që përkojnë me interesat personale në jetë; * Demonstron aftësi të komunikimit dhe të të shprehurit. | | | **Fjalët kyçe**  Debat  Vlera personale  Njohja e vlerave personale | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat shoqërore, Gjuhën dhe komunikimin** | | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi, i ka njohur nxnësit me veprimtarinë që do të organizohet që në orën paraardhëse mësimore. Ai i ka njohur gjithashtu me temën e debatit dhe i ka orjentuar nxnësit në kërkimin e informacioneve të mëtejshme rreth temës së debatit.  **Faza e dytë**: Mësuesi drejton dhe i ndihmon nxënësit të ndahen në dy skuadra.   * Grupet do të punojnë sëbashku për të nxjerrë argumentet pro dhe kundër pohimit duke i shkruajtur ato në një fletore. * Të dy grupet do të zgjedhin nga një përfaqësues që të lexojë përpara klasës argumentet që grupi ka zgjedhur. * Pas prezantimit të argumenteve nga përfaqësuesit e grupeve diskutoni me radhë rreth tyre.   Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxnësve në klasë.  **Faza e tretë:** Mësuesi drejton nxnësit në organizimin e votimit “Pro” dhe “Kundër” pohimit.  Në këtë fazë mësuesi duhet të jetë i kujdëshsëm për të ndërhyrë e për t’i drejtuar vëmendjen e nxnënësit tek argumentat “kundër” pohimit.  **Faza e katërt:** Pavarësisht se cili nga grupet do të dalë fitues në fund të debatit mësuesi duhet të flasë dhe të argumentojë për të drejtuar vëmendjen e nxnënësit tëk argumentat “kundër” pohimit. | | | | |
| **Vlerësimi:**   * Nxënësit/et do të vëzhgohen gjatë bashkëveprimit me njëri –tjetrin dhe mësuesin/en dhe kontributin në punën në grup. * Do të vlerësohen për impenjimin dhe aftësinë e argumentimit. * Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | | |
| **Detyrat dhe puna e pavarur:**  **Nxënësit të:**  Në fletoren e detyrave nxënësit duhet të bëj një listë me vlerat personale që e identifikojnë nga të tjerët. | | | | |