***TEMATIKA TRETË - SPORTI DHE SHOQËRIA***

Sporti është një prej veprimtarive që kanë shoqëruar njeriun që nga prehistoria deri në ditët e sotme. Në këtë tematikë nxënësive u ofrohet informacion mbi historinë e lindjes së sporteve, nihet me kontributin e sportit në zhvillimin e shoqërisë njerëzore dhe vlerave edukative të sportit, si dhe njihet me sportet sipas klasifikimit kryesor të tyre: sporte kolektive, sporte individuale dhe sporte olimpike.

***Mësimi 3.1: Sporti në historinë e shoqërisë njerëzore***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Sporti në historinë e shoqërisë njerëzore | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh historinë e lindjes së sporteve; * Identifikon kontributin e sportit në zhvillimin e shoqërisë njerëzore. | | **Fjalët kyçe:**  Sporti, shoqëria njerëzore. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat shoqërore, Gjuhën dhe komunikimin** | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim interaktiv duke bërë pyetjet:  Ke imagjinuar ndonjëherë se si do të ishte jeta pa sporte?  **Faza e dytë**: Mësuesi fillon të shpjegojë me shembuj rreth:  Lindjes së sporteve dhe vendit të tij në veprimtarinë e njeriut që nga parahistoria, lashtësia e deri në ditët e  sotme. Kontributit të sportit në zhillimin e shoqërisë njerëzore dhe lidhjes së tij me zhvillimin e shumë  shkencave të tjera.  **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjen:  Çfarë mendon se do t’i mungonte shoqërisë njerëzorem nëse sportet nuk do të ekzistonin?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | |
| **Detyrat dhe puna e pavarur:**  Në fletoren e shtëpisë të shkruajnë në një përmbledhje të shkurtër një mendimin personal se si sportet kontribuojnë në zhvillimin e shoqërisë. | | | |