***Mësimi 3.4: Sportet individuale***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla:3** | **Klasa:7** |
| **Tema mësimore**: Sportet individuale | | **Situata e të nxënit:** Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh cilat janë sportet individuale; * Identifikon karakteristikat e sporteve individuale, si dhe dallimet e të përbashkëtat e tyre me sportet kolektive. | | **Fjalët kyçe:**  Sporte individuale, renditje individuale, renditje ekipore | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim interaktiv duke bërë pyetjet:   * Çfarë kuptojnë me termin punë ose kontribut individual? * Si mund të punohet individualisht për të arritur një qëllim të caktuar?   **Faza e dytë**: Mësuesi fillon të shpjegojë me shembuj rreth:  Sporteve individuale (çfarë janë)  Karakteristikave kryesore të sporteve individuale  Dallimet e të përbashkëtat midis sporteve individuale dhe sporteve kolektive.  **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjet:  Çfarë mund të kenë tjetër të përbashkët apo të ndryshme sportet kolektive me sportet individuale?  Cilat janë disa prej sporteve individuale që zhvillohen në vendin tonë?  Cilin prej sporteve individuale pëlqeni dhe përse?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | |
| **Detyrat dhe puna e pavarur:**  Nxënësit duhet të zbulojnë më tepër nga interneti mbi lloje të ndryshme të sporteve individuale më pas të dikutojnë rreth saj me mësuesen/in, shoqet dhe shokët e klasë. | | | |