***Mësimi 4.2: Rreziqet nga ushqimet dhe uji i ndotur***

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 3** | **Klasa: 7** |
| **Tema mësimore**: Rreziqet nga ushqimet dhe uji i ndotur | | **Situata e të nxënit:**  Bashkëbisedim,  sjellja shembujve, reflektim i nxënësve | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Idnetifikon burimet kryesore të sëmundjeve infektive; * Njeh rreziqet që i vijnë organizmit nga uji i ndotur dhe ushqimet e pakontrolluara; * Argumenton mbi rreziqet që mund t’i shkaktohen shëndetit nga konsumi i ushqimeve të pakontrolluara, që tregëtohen në kushte jo higjenike; * Praktikon zakone te shëndetëshme të konsumit të ujit dhe ushqimeve të kontrolluara. | | **Fjalët kyçe:**  Ushqim i pakontrolluar, uj**ë** i ndotur, sëmundje infektive, kujdes për ushqimin dhe ujin | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit në një diskutim duke bërë pyetjet:   * Cilat mund të jenë disa prej rreziqeve që i kanosen shëndetit nga konsumi i ujit të ndotur? * Cilat mund të jenë disa prej rreziqeve që i kanosen shëndetit nga konsumi i ushqimeve të pakontrolluara?   **Faza e dytë**: Mësuesi fillon të shpjegojë me shembuj rreth:   * Burimeve kryesore të sëmundjeve infektive * Rreziqeve që i vijnë organizmit nga uji i ndotur. * Rreziqet që mund t’i shkaktohen shëndetit nga konsumi i ushqimeve të pakontrolluara, që tregëtohen apo ruhen në kushte jo higjenike. * Mënyrat kryesore të mbrojtjes së shëndetit nga sëmundjet që mund të shkaktohen prej ujit apo ushqimeve të pakontrolluara.   **Faza e tretë:** Mësuesi fton nxënësit në një një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera, duke bërë pyetjet:   * Cilat mund të jenë disa mënyra të ruajtjes së pastër dhe të sigurt të ushqimeve dhe ujit të pishëm. * Si duhet të kujdesemi në mënyrë që të mabjmë pastër ujrat natyral: lumenj, liqene, dete, si dhe të ujit të pishinës. * Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | |
| **Detyrat dhe puna e pavarur:**  Nx**ë**n**ë**sit duhet t**ë** organizohen n**ë** grupe pune:   * **Grupi i parë** të kërkojë informacion mbi sëmundjet dhe shqetësimet që vijnë si pasojë e konsumit të ushqimit të pakontrolluar dhe të ndotur. * **Grupi i dytë** të kërkojë informacion mbi sëmundet dhe shqetësimet që vijnë si pasojë e konsumit të ujit të ndotur.   Informacionin e mbledhur ta vendosin ne nje poster dhe në orën pasardhëse, ta prezantojnë (një përfaqësues i grupi) përpara klasës. | | | |